Държавен вестник, бр. 37, 2010 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  37
се договориха за следното:
Прилагане
Член 1
Това споразумение се прилага по отношение 
на сътрудничеството между страните в областта 
на морското търсене и спасяване в Черно море.
Компетентните органи на всяка страна, в 
която на практика се прилага това споразуме­
ние, са посочени в приложение № 1 на това 
споразумение. Страните ще се уведомяват вза­
имно в случай, че настъпи промяна на техните 
съответни компетентни органи.
Юрисдикция
Член 2
Нищо в това споразумение не накърнява по 
какъвто и да е начин правата и задълженията 
на страна, произтичащи от други двустранни и/
или многостранни международни споразумения, 
по които тя е страна.
Терминология
Член 3
За целите на това споразумение са приложи­
ми термините и определенията, съдържащи се в 
глава 1 на приложението към Международната 
конвенция за морско търсене и спасяване от 
1979 г.
Оповестяване 
Член 4
В случай на молба за помощ по провеждане 
на търсене и спасяване, отправена от спаси­
телно-координационен център на която и да е 
страна, спасително-координационният център, 
който получи такава молба, незабавно потвърж­
дава и се отзовава на молбата в рамките на 
своите максимални възможности.
Координация и сътрудничество
Член 5
Районите за търсене и спасяване се уста­
новяват чрез двустранни и/или многостран­
ни споразумения между страните. Страните 
взаимно ще се уведомяват за сключването 
на такива споразумения. Докато районите за 
търсене и спасяване бъдат установени, страните 
провеждат търсене и спасяване чрез координа­
ция и сътрудничество, съвместно или съгласно 
принципа на най-бързо пристигане на мястото, 
където ще се провеждат действията по търсене 
и спасяване. Осъществяването на операция за 
търсене и спасяване от някоя страна в дадена 
зона не дава на тази страна каквито и да било 
права или привилегии по отношение на тази 
зона в бъдеще.
Страните осигуряват най-тясна практически 
осъществима координация между морските 
и аеронавигационните служби за търсене и 
спасяване, така че да обезпечат най-ефектив­
но и ефикасно търсене и спасяване във и над 
районите за търсене и спасяване, установени 
в съответствие с § 1 на този член.
Допускане
Член 6
Ако друго не е договорено между заинтересо­
ваните страни, страна трябва да разрешава, при 
условие за спазване на прилаганото национално 
законодателство, правила и наредби, незабавно 
влизане във или над нейното териториално море 
или нейната територия на спасителни единици 
на другите страни единствено за целите на 
търсене на местоположението на морски про­
изшествия и спасяване на оцелелите от такива 
произшествия. В този случай операциите за 
търсене и спасяване се координират, доколкото 
това е практически осъществимо, от съответния 
спасително-координационен център на страната, 
която е разрешила влизането, или от друг такъв 
орган, определен от тази страна. Спасителна 
единица на страна, която е получила разре­
шение за достъп във или над териториалното 
море или територията на друга страна, трябва 
да спазва указанията на службата за търсене и 
спасяване на тази страна и веднага да установи 
връзка с тази служба.
Обмен на информация
Член 7
Страните ще си разменят информация за 
местоположението на единиците и оборудването 
за търсене и спасяване, техните оперативни 
възможности и наличност и могат също така 
да си разменят оперативни планове и списъци 
за действията, които трябва да се предприе­
мат за работа при различни видове бедствени 
произшествия.
Учения
Член 8
Страните вземат съвместни решения за 
организиране на учение или учения по морско 
търсене и спасяване при симулирани произ­
шествия с оглед подготовката на техните ор­
ганизации за търсене и спасяване за съвместна 
работа и за работа с участието на организации 
за въздушно търсене и спасяване, в случай че 
това се наложи.
Среща на представителите 
Член 9
Представителите на компетентните органи 
на страните се срещат, когато е необходимо и 
най-малко веднъж годишно, с цел развиване на 
сътрудничеството и обмен на информация и опит.